***Projektas*  priedas Nr.1**

**TECHNINĖ SPECIFIKACIJA**

**INŽINERINIO PROJEKTAVIMO PASLAUGOS**

1. **PIRKIMO OBJEKTAS**
   1. Pirkimo objektas –gatvių, takų ir kitų teritorijų apšvietimo projektavimo paslaugos UAB „Vilniaus apšvietimas“ objektuose.
2. **PIRKIMO OBJEKTO APIMTYS** 
   1. Apšvietimo projektavimo paslauga atliekama Vilniaus mieste. Sutarties laikotarpiu numatomi preliminarios projektavimo apimtys pateikiamos 1 lentelėje.
   2. Užsakovas neįsipareigoja nupirkti viso nurodyto paslaugų kiekio.
   3. Perkamų paslaugų kiekis priklauso nuo gaunamų užsakymų ir atskirų pozicijų faktinis poreikis 24 mėn. gali skirtis nuo nurodytų 1 lentelėje.
   4. Esant poreikiui, gali būti perkamas papildomas tokių ar panašių paslaugų kiekis, kuris negali viršyti 10 proc. pradinės sutarties vertės.

Lentelė Nr.1

|  |  |  |
| --- | --- | --- |
| Eil. Nr. | Paslaugų pavadinimas | Orientacinis projektų kiekis, vnt. / 24 mėn. |
| 1. | Apšvietimo projektavimas ≤ 10 vnt. šviesos taškų su topografine nuotrauka. | 20 |
| 2. | Apšvietimo projektavimas, kai šviesos taškų ≤ 30 vnt. su topografine nuotrauka. | 30 |
| 3. | Apšvietimo projektavimas, kai šviesos taškų ≤ 50 vnt. su topografine nuotrauka. | 10 |
| 4. | Apšvietimo projektavimas, kai šviesos taškų ≤ 100 vnt. su topografine nuotrauka. | 5 |

1. **BENDRI REIKALAVIMAI**
   1. Paslaugų tiekėjas apšvietimo techninį darbo projektą turi atlikti remiantis LR galiojančiais teisės aktais, standartais, normatyvais ir Vilniaus miesto apšvietimo standartu.
   2. Paslaugų tiekėjas apšvietimo projektavimo paslaugoms atlikti turi turėti ne mažiau kaip du (2) specialistus, atitinkančius tam reikalingą kvalifikaciją pagal galiojančius Lietuvos Respublikos teisės aktus ir turintis ne mažesnę kaip 3 metų patirtį lauko apšvietimo sistemų projektavimo srityje, bei statiniuose esančiuose kultūros paveldo objekto teritorijoje, jo apsaugos zonoje, kultūros paveldo vietovėje.
   3. Apšvietimo projektavimo apimtis ir detalumas turi būti pakankamas Užsakovo sumanymui suprasti, projekto ekspertizei atlikti, statinio statybos skaičiuojamajai kainai nustatyti, statybą leidžiančiam dokumentui gauti, rangos darbams atlikti.
   4. Apšvietimo projektas atliekamas ant suderintos topografinės nuotraukos, ne senesnės, nei 1 metai.
   5. Sprendiniai turi būti suderinti su visais suinteresuotais fiziniais ir juridiniais asmenimis, kurių inžineriniai tinklai, statiniai, žemės sklypai arba kita nuosavybės forma turi sąveikos su projektuojamu objektu. Pagal poreikį, atlikti reikalingus tyrimus/žvalgymus.
   6. Sprendiniai turi būti ekonomiškai pagrįsti ir racionalūs.
   7. Projekto techninės specifikacijos turi būti parengtos konkrečiam projektui, išsamios ir detalios.
   8. Paslaugų tiekėjas perduodamas techninį darbo projektą perduoda visas autorines teises ir pareigas į techninį darbo projektą.
   9. Paslaugų tiekėjas paslaugų kainos apimtyje turi nusimatyti:

3.9.1. topografinės nuotraukos parengimą su požemine ir antžemine dalimi skaitmeninėse laikmenose ir LKS-94 koordinačių sistemoje (jeigu rengiant projektą paaiškės, kad reikalinga);

3.9.2. visus reikalingus tyrimus/žvalgymus techniniam darbo projektui parengti (jeigu rengiant projektą paaiškės, kad reikalinga; tokių projektų kiekis gali siekti iki 35% nuo visų projektų kiekio);

3.9.3. AB „Energijos skirstymo operatorius“ techninių sąlygų išėmimą ir jų įgyvendinimui reikiamos techninės dokumentacijos ar AB „Energijos skirstymo operatorius“ dalies techninio projekto parengimą. Tokių projektų kiekis gali siekti ne daugiau kaip 20% nuo visų projektų kiekio. Sąskaitą už AB „Energijos skirstymo operatorius“ sąlygų išdavimą apmoka Užsakovas.

3.9.3. projekto vykdymo priežiūros paslaugų teikimą, vykdant statybos rangos darbus;

3.9.4. dalyvavimą pasitarimuose, statybos užbaigimo komisijos darbe, statybą kontroliuojančių institucijų pasitarimuose, tinkamai atstovauti projekto rengėjui, spręsti su projekto įgyvendinimu susijusius klausimus rangos darbų laikotarpiu bei esant poreikiui garantiniu atliktų statybos darbų periodu.

3.9.5 techninio darbo projekto statybos skaičiuojamosios kainos nustymo dalies parengimą.

1. **PASLAUGOMS TAIKOMI APLINKOS APSAUGOS REIKALAVIMAI IR PRINCIPAI**
   1. Paslaugoms teikti sunaudojama mažiau gamtos išteklių:
      1. Mažinant plastiko vartojimą, Paslaugų teikėjas privalo atsisakyti parengto projekto pateikimo CD diskuose (suderintas techninis darbo projektas pateikiamas nuotoliniu būdu, saugomos debesyje).
      2. Mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama techninė dokumentacija, ataskaitos ir (ar) kiti su Sutarties vykdymu susiję dokumentai, paslaugų perdavimo–priėmimo aktai Užsakovui turi būti pateikti tik elektroniniu formatu, o techninės dokumentacijos galutinės versijos ir (ar) kita dokumentacija, kuri turi būti pasirašoma bei paslaugų perdavimo–priėmimo aktai turi būti pasirašomi elektroniniu parašu. Išimtiniais atvejais su Sutarties vykdymu susiję dokumentai gali būti pateikiami fiziniu dokumentų formatu, jeigu toks formatas privalomas pagal teisės aktus ir (ar) Užsakovas nurodo tokį būtinumą. Esant būtinybei spausdinti, naudojamas perdirbtas popierius, kuris atitinka reikalavimus, patvirtintus aktualios redakcijos Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Produktų, kurių viešiesiems pirkimams ir pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“
2. **ĮSIPAREIGOJIMŲ VYKDYMAS**
   1. Paslaugų tiekėjas projektavimo paslaugą atlieka pagal Užsakovo pateiktą projektavimo užduotį ir technines sąlygas.
   2. Projektavimo paslaugos turi būti atliekamos ne vėliau kaip 70 (septyniasdešimt) kalendorinių dienų nuo Užsakovo projektavimo užduoties pateikimo datos, o nesant tam galimybės, su Užsakovu raštu suderintais terminais.
   3. Paslaugų tiekėjas įsipareigoja neatlygintinai atlikti parengto apšvietimo techninio darbo projekto korektūrą, jei vykdymo metu paaiškėjo aplinkybės, dėl kurių turi būti tikslinami projekto sprendiniai.
   4. Paslaugų tiekėjas įsipareigoja neatlygintinai atlikti ekspertizės metu gautų pastabų taisymą pateiktame techniniame darbo projekte.
   5. Paslaugos laikomos atliktomis kai Užsakovas patvirtina pateiktą techninį darbo projektą.