**KVIETIMAS SUTEIKTI RINKOS KONSULTACIJĄ**

**DĖL “INŽINERINIO PROJEKTAVIMO PASLAUGŲ” VIEŠOJO PIRKIMO**

UAB „Vilniaus apšvietimas“ planuoja vykdyti inžinerinio projektavimo paslaugų UAB „Vilniaus apšvietimas“ objektams pirkimą.

Pirkimo tikslas – racionaliai naudojant lėšas sudaryti Paslaugų pirkimo sutartį (toliau – Sutartis), leidžiančią Perkančiajam subjektui įsigyti gatvių, takų ir kitų teritorijų apšvietimo projektavimo paslaugas (toliau – Paslaugos) UAB „Vilniaus apšvietimas“ objektuose Vilniaus mieste.

Prieš paskelbiant pirkimą,siekdami jam pasirengti, sudaryti sąlygas būsimiems pirkimo dalyviams užduoti klausimus ir išreikšti pastabas dėl techninių sąlygų, parengti naujausias rinkos tendencijas ir galimybes atitinkančius pirkimo dokumentus, užtikrinančius sąžiningą tiekėjų konkurenciją, bei supažindinti rinkos dalyvius su planuojamu pirkimu, vadovaudamiesi Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo (toliau – PĮ) 39 straipsniu, organizuojame INŽINERINIO PROJEKTAVIMO PASLAUGŲ VIEŠOJO PIRKIMO(toliau − pirkimas) **rinkos konsultaciją** (toliau − rinkos konsultacija), kuri vykdoma Centrinės viešųjų pirkimų sistemos (toliau – CVP IS) priemonėmis.

Pateikiame klausimų sąrašą dėl pirkimo objekto, įskaitant techninės specifikacijos projektą (šio rašto priedas Nr.1), į kuriuos prašome atsakyti raštu iki CVP IS nurodyto termino pabaigos:

|  |  |
| --- | --- |
| 1. | Ar techninėje specifikacijoje suprantamai apibūdinamas pirkimo objektas? Jei ne, prašome nurodyti kas nesuprantama. |
| 2. | Ar galite pasiūlyti Paslaugas pagal pateiktą techninę specifikaciją? |
| 3. | Ar pateiktuose techniniuose reikalavimuose yra perteklinių reikalavimų? |
| 4. | Ar techninėje specifikacijoje yra reikalavimų, kurie riboja konkurenciją arba yra sunkiai įgyvendinami? Prašome nurodyti. |
| 5. | Prašome pateikti preliminarų biudžetą Jūsų galimam pasiūlymui pagal pateiktus techninius reikalavimus ir orientacinius Paslaugų kiekius. |
| 6. | Ar techninėje specifikacijoje nurodytoms Paslaugoms turite pakankamus techninius pajėgumus, nes vienu metu gali tekti projektuoti keletą (iki 10) skirtingų projektų? |

Pateikiame klausimų sąrašą dėl pagrindinių pirkimo dokumentų (sąlygų) reikalavimų, į kuriuos prašome atsakyti raštu iki CVP IS nurodyto termino pabaigos:

|  |  |
| --- | --- |
| 1. | Ar pakankamos lėšos, nurodytos visai pirkimo objekto apimčiai 24 mėn. terminui? |
| 2. | Ar nustatyti kvalifikaciniai reikalavimai riboja konkurenciją arba yra sunkiai įgyvendinami? |

Taip pat prašome dalyvių iki CVP IS nurodyto termino pabaigos teikti papildomas pastabas, pasiūlymus bei įžvalgas dėl Techninės specifikacijos projekto (priedas Nr. 1) ir Pirkimo sąlygų projekto (priedas Nr.2).

Paaiškiname, kad ši rinkos konsultacija yra skelbiama iki pirkimo pradžios. Rinkos konsultacija nėra skelbimas apie pirkimą ar išankstinis skelbimas apie pirkimą. Rinkos konsultacijos metu gauta informacija, nepažeidžiant PĮ reikalavimų, bus naudojama priimant sprendimus dėl pirkimo organizavimo ir vykdymo.

Perkantysis subjektas, gavęs dalyvių siūlymus, pastabas bei įžvalgas, juos išnagrinės ir apibendrintą informaciją (išskyrus informaciją apie biudžetą, kainas, jeigu tokia informacija bus pateikta) skelbs CVP IS prie šios rinkos konsultacijos dokumentų.

Perkantysis subjektas, skelbdamas pirkimą, neįsipareigoja atsižvelgti į visus pateiktus dalyvių siūlymus, pastabas ir įžvalgas.

PRIEDAI:

* + - 1. Priedas Nr. 1 – Techninės specifikacijos projektas;
      2. Priedas Nr. 2 – Pirkimo sąlygų projektas.