*PROJEKTAS*

|  |  |
| --- | --- |
|  | TVIRTINU: |
|  |  |

UŽDAROJI AKCINĖ BENDROVĖ „VILNIAUS APŠVIETIMAS“

**ATVIRO KONKURSO (SUPAPRASTINTO PIRKIMO)**

**SĄLYGOS**

**INŽINERINIO PROJEKTAVIMO PASLAUGŲ** **VIEŠASIS PIRKIMAS**

|  |
| --- |
| TURINYS   1. BENDROSIOS NUOSTATOS 2. PIRKIMO OBJEKTAS 3. TIEKĖJŲ PAŠALINIMO PAGRINDAI 4. TIEKĖJŲ KVALIFIKACIJOS REIKALAVIMAI 5. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE 6. PASIŪLYMŲ RENGIMAS, PATEIKIMAS, ATSIĖMIMAS IR KEITIMAS 7. PASIŪLYMŲ ŠIFRAVIMAS 8. PASIŪLYMŲ GALIOJIMO IR SUTARTIES ĮVYKDYMO UŽTIKRINIMAS 9. PIRKIMO DOKUMENTŲ PAAIŠKINIMAS IR PATIKSLINIMAS 10. VOKŲ SU PASIŪLYMAIS ATPLĖŠIMO PROCEDŪROS 11. TIEKĖJŲ KVALIFIKACIJOS TIKRINIMAS IR PASIŪLYMŲ NAGRINĖJIMAS 12. PASIŪLYMŲ ATMETIMO PRIEŽASTYS 13. PASIŪLYMŲ VERTINIMAS 14. SPRENDIMAS DĖL PIRKIMO SUTARTIES SUDARYMO 15. GINČŲ NAGRINĖJIMO TVARKA 16. INFORMAVIMAS APIE PIRKIMO PROCEDŪROS REZULTATUS 17. PIRKIMO SUTARTIES SĄLYGOS 18. PRIEDAI: 19. Techninė specifikacija (priedas Nr. 1). 20. Pasiūlymo forma (priedas Nr.2). 21. Sutarties projektas (priedas Nr.3). 22. Europos bendrasis viešųjų pirkimų dokumentas (EBVPD) (priedas Nr.4). 23. Pasiūlymo galiojimo garantijos forma (priedas Nr.5). 24. Pirkimo sutarties sąlygų įvykdymo garantijos forma (priedas Nr.6). 25. Už pirkimo sutarties vykdymą atsakingų specialistų sąrašas (priedas Nr.7). |

1. **BENDROSIOS NUOSTATOS**

## UAB „Vilniaus apšvietimas“, juridinio asmens kodas 120125820, Elektrinės g. 1, LT-03150 Vilnius, (toliau – Perkantysis subjektas (PS) vykdo viešąjį pirkimą atviro konkurso būdu (supaprastintas pirkimas).

## Pirkimo tikslas – racionaliai naudojant tam skirtas lėšas sudaryti pirkimo-pardavimo sutartį (toliau – Sutartis), leidžiančią Perkančiajam subjektui įsigyti šiose sąlygose nurodytas paslaugas.

## Pirkimo dokumentuose vartojamos pagrindinės sąvokos atitinka Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatyme (toliau – Pirkimų įstatymas/Įstatymas) vartojamas sąvokas.

## Pirkimas vykdomas vadovaujantis Pirkimų įstatymu, Lietuvos Respublikos civiliniu kodeksu (toliau – Civilinis kodeksas), kitais viešuosius pirkimus reglamentuojančiais teisės aktais bei šiais pirkimo dokumentais.

## Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo, skaidrumo principų ir konfidencialumo bei nešališkumo reikalavimų. Priimant sprendimus dėl viešojo pirkimo dokumentų, vadovaujamasi racionalumo principu.

* 1. Perkantysis subjektas reikalauja, kad visi pasiūlyme pateikiami dokumentai būtų pateikti elektroninėje formoje, t. y. pateikiant nuskenuotų dokumentų kopijas. Perkantysis subjektas turi teisę paprašyti pateikti dokumentų originalus, o Viešojo pirkimo dalyvis privalo juos pateikti.
  2. Pirkimas vykdomas CVP IS priemonėmis, pasiekiamomis adresu [**https://viesiejipirkimai.lt**](https://viesiejipirkimai.lt). Pirkime gali dalyvauti tik CVP IS registruoti tiekėjai. Perkančiojo subjekto reikalavimu visa pirkimo procedūra (įskaitant bet neapsiribojant: pirkimo dokumentų ir pasiūlymų pateikimu, korespondencija ir kt.) turi būti vykdoma elektroninėmis priemonėmis naudojantis CVP IS, išskyrus atvejus, kai dėl CVP IS sutrikimų nėra galimybės juos laiku pateikti. Tokiu atveju dokumentai gali būti pateikiami el. paštu šiose sąlygose nurodytu adresu. Visi su šiuo Viešuoju pirkimu susieti dokumentai (išskyrus pretenziją), kurie pateikti Perkančiajam subjektui ne elektroninėmis priemonėmis, t. y. ne per CVP IS ir/ar ne Perkančiojo subjekto atstovui įgaliotam palaikyti tiesioginį ryšį su Tiekėjais/viešojo pirkimo dalyviais, nėra priimtini ir nėra nagrinėjami. Viešojo pirkimo dalyviai turi atidžiai stebėti Perkančiojo subjekto CVP IS priemonėmis talpinamus pirkimo dokumentų paaiškinimus bei papildymus. Perkantysis subjektas neatsako už CVP IS priemonėmis talpinamus pirkimo dokumentų vėlavimus ar kitus nenumatytus atvejus, dėl kurių CVP IS priemonėmis talpinami pirkimo dokumentai nebuvo gauti ar gauti pavėluotai arba netinkamai. Perkantysis subjektas neatsako už CVP IS sutrikimus, už pašto vėlavimus ar kitus nenumatytus atvejus, dėl kurių dokumentai nebuvo gauti ar gauti pavėluotai.
  3. Perkantysis subjektas yra pridėtinės vertės mokesčio (toliau – PVM) mokėtojas.
  4. Apmokėjimas už kokybiškas Paslaugas atliekamas pagal Tiekėjo per Sąskaitų administravimo bendrą informacinę sistemą (SABIS) pateiktą sąskaitą-faktūrą, mokėjimo pavedimu į Sutartyje nurodytą Tiekėjo banko sąskaitą per 30 (trisdešimt) kalendorinių dienų po PVM sąskaitos-faktūros gavimo dienos.

# **PIRKIMO OBJEKTAS**

* 1. Pirkimo objektas – gatvių, takų ir kitų teritorijų apšvietimo projektavimo paslaugos UAB „Vilniaus apšvietimas“ objektuose (toliau – Paslaugos). Paslaugų kodas pagal BVPŽ: 71320000-7 (Inžinerinio projektavimo paslaugos).
  2. Paslaugų aprašymas bei reikalaujamos savybės pateiktos pirkimo dokumentų Techninėje specifikacijoje (priedas Nr.1).
  3. Pirkimas neskaidomas į dalis, pasiūlymas turi būti teikiamas dėl visos Paslaugų apimties.
  4. Pirkimui skiriamos lėšos ir maksimali sutarties vertė – **iki 200 000,00 (du šimtai tūkstančių) eurų be PVM**. Tiekėjų pateikti pasiūlymai visai pirkimo objekto apimčiai neturi viršyti pirkimui skirtų lėšų ir pirkimo sutarties vertės.
  5. Paslaugų teikimo terminas: 24 mėnesiai nuo Sutarties pasirašymo. Neišnaudojus Sutarčiai skirtų lėšų, šalių rašytiniu susitarimu paslaugų teikimo terminas gali būti pratęstas dar iki 12 mėnesių arba kol baigsis sutarčiai skirtos lėšos, tomis pačiomis sąlygomis. Maksimalus paslaugų teikimo terminas negali viršyti 36 mėn.
  6. Sutarties galiojimo metu Perkantysis subjektas neįsipareigoja užsakyti ir nupirkti viso Techninėje specifikacijoje nurodyto Paslaugų kiekio, jeigu nebus poreikio. Paslaugų kiekis, nurodytas pirkimo sąlygose yra orientacinis, skirtas pasiūlymams įvertinti. Perkantysis subjektas pirks Paslaugas pagal faktinį poreikį. Paslaugoms taikoma fiksuoto įkainio kainodara.
  7. Esant poreikiui, gali būti perkamas papildomas tokių ar panašių Paslaugų kiekis, kuris negali viršyti 10 proc. pradinės Sutarties (pasiūlymo) vertės, o bendras Paslaugų kiekis (kartu su papildomu) negali viršyti maksimalios Sutarties vertės. Konkretų papildomų Paslaugų kiekį, Perkantysis subjektas užsakys savo paraiškomis, siunčiamomis Sutartyje nurodytais adresais, elektroniniu paštu.
  8. Įkainiai gali būti perskaičiuojami pagal bendrą paslaugų kainų lygio kitimą. Peržiūros momentas ir dažnumas: **kas 6 (šeši mėnesiai)**. Indeksas, kuriuo bus remiamasi vertinant kainų lygio kitimą: Valstybės duomenų agentūros viešai Oficialiosios statistikos portale paskelbtas Rodiklių duomenų bazės skelbiamas indeksas.
  9. Bet kuri Sutarties šalis Sutarties galiojimo metu turi teisę inicijuoti Sutartyje numatytų Paslaugų įkainių perskaičiavimą (keitimą) ne anksčiau kaip po 6 (šešių) mėnesių nuo Paskutinės pirkimo, kurio pagrindu sudaryta Sutartis, pasiūlymų pateikimo termino dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu indekso „M7112 Inžinerijos veikla ir su ja susijusios techninės konsultacijos“ pokytis viršija 5 (penkis) procentus.
  10. Tiekėjas privalo turėti arba pasitelkti atestuotus specialistus (projektuotojus) pirkimo sąlygose nurodytoms Paslaugoms vykdyti. Reikalaujamas atestatas suteikiantis teisė eiti ypatingojo statinio projekto dalies vadovo ir ypatingojo statinio projekto dalies vykdymo priežiūros vadovo pareigas. Ne prasčiau nei Statiniai: susisiekimo komunikacijos, taip pat minėti statiniai, esantys kultūros paveldo objekto teritorijoje, jo apsaugos zonoje, kultūros paveldo vietovėje. Projekto dalys: elektrotechnikos (iki 1 kV įtampos), statybos skaičiuojamosios kainos nustatymo (elektrotechnikos daliai). Atitiktis tikrinama https://www.ssva.lt/cms/registrai.
  11. Paslaugų tiekėjas projektavimo paslaugą atlieka pagal Perkančiojo subjekto pateiktą projektavimo užduotį ir technines sąlygas. Projektavimo paslauga turi būti atliekama ne vėliau kaip per 70 (septyniasdešimt) kalendorinių dienų nuo Perkančiojo subjekto projektavimo užduoties pateikimo datos, o nesant tam galimybės, su Perkančiuoju subjektu raštu suderintais terminais.
  12. Atliekant Paslaugas Tiekėjas turi vadovautis Techninėje specifikacijoje nurodytais normatyviniais dokumentais, Statybos įstatymu ir kitais teisės aktais.
  13. Projektuotojas perduodamas techninį darbo projektą perduoda ir visas turtines teises į parengtą techninį darbo projektą, įskaitant teisę jį keisti.
  14. Jeigu techninėje specifikacijoje apibūdinant pirkimo objektą nurodytas konkretus pavadinimas ar šaltinis, konkretus procesas ar prekės ženklas, patentas, tipai, konkreti kilmė ar gamyba, standartas, tiekėjas gali pateikti lygiavertį sprendinį (kitų gamintojų lygiavertė produkcija ar įranga, pan.) nurodytajam. Lygiavertiškumo įrodymas yra tiekėjo pareiga.
  15. Projektavimo paslaugų nepirkimo per CPO katalogą ir pirkimo objekto neskaidymo į dalis pagrindimas:
      1. pirkimo objektas neperkamas per CPO katalogą, nes nėra galimybės nupirkti pirkimo objektą (gatvių apšvietimo tinklo rekonstrukcijos atskirų atkarpų projektavimą) vienu ar keliais pirkimais;
      2. jeigu didelio kiekio projektų rengimas būtų perkamas dideliu kiekiu atskirų pirkimų ir paskirtas keliems skirtingiems tiekėjams, perkančiajam subjektui būtų apsunkintas sutartinių įsipareigojimų vykdymo užtikrinimas, t. y. tiekėjų įsipareigojimų kontrolės, paslaugų bei darbų kokybės vertinimo, terminų laikymosi, specialistų kaitos priežiūra, praktiškai neįgyvendinamu gali tapti paslaugų koordinavimas;
      3. perkančiajam subjektui būtų sudėtinga užtikrinti kokybiško paslaugų teikimo administravimą, o tai keltų riziką netinkamai įvykdyti pirkimo sutartis ar net iškiltų pavojus nepasiekti viešųjų pirkimų tikslų;
      4. skaidant pirkimą į dalis gali atsirasti rizika perkančiajam subjektui negauti pasiūlymo vienai ar tai kitai pirkimo daliai, dėl ko perkančiajam subjektui kiltų grėsmė dėl užsitęsusių pirkimo procedūrų laiku neįgyvendinti numatomų investicinių projektų;
      5. neskaidant pirkimo į dalis sudaromos geresnės sąlygos racionaliai panaudoti lėšas ir pasiekti masto ekonomiją, kadangi didesnė apimtis turi galimybę pritraukti daugiau dalyvių ir gauti konkurencingesnius pasiūlymus (dalis kaštų yra vienoda visose dalyse), taip pat būtų taupomi perkančiojo subjekto pirkimo procedūroms skiriami laiko ir žmogiškieji ištekliai.
  16. Šiame pirkime taikomi aplinkos apsaugos kriterijai (žaliųjų pirkimų reikalavimai). Aplinkos apsaugos kriterijai nustatyti pagal Lietuvos Respublikos aplinkos ministro 2022 m. gruodžio 13 d. įsakymu Nr. D1-401 patvirtintą „Aplinkos apsaugos kriterijų taikymo, vykdant žaliuosius pirkimus, tvarkos aprašo“ 4.4.4. papunktį. Aplinkos apsaugos kriterijai nustatyti Techninės specifikacijos (Sąlygų priedas Nr.1) 4 skyriuje "Paslaugoms taikomi aplinkos apsaugos reikalavimai".

1. **TIEKĖJŲ PAŠALINIMO PAGRINDAI**

3.1. Tiekėjas teikdamas pasiūlymą kartu privalo pateikti Europos bendrąjį viešųjų pirkimų dokumentą (toliau – EBVPD), patvirtinantį, kad nėra pagrindo jo pašalinti iš pirkimo dėl šiose sąlygose nurodytų pašalinimo pagrindų.

3.2. EBVPD turi būti užpildytas pagal Viešųjų pirkimų įstatymo 50 straipsnio reikalavimus. EBVPD pildomas jį įkėlus į interneto svetainę <https://ebvpd.eviesiejipirkimai.lt/espd-web/> ir užpildžius bei atsisiuntus pateikiamas su pasiūlymu.

3.3. Tiekėjo pašalinimo pagrindai ir jų nebuvimą patvirtinantys dokumentai:

| **Eil. Nr.** | **Pašalinimo pagrindai** | **Atitiktį reikalavimui įrodantys dokumentai** |
| --- | --- | --- |
| 3.3.1. | **Tiekėjas**, **kiekvienas tiekėjų grupės partneris**, **subtiekėjas ar kitas ūkio subjektas, kurių pajėgumais remiamasi**, arba jų atsakingas asmuo, nuteistas už šią nusikalstamą veiką:  1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) nusikalstamą bankrotą;  5) teroristinį ir su teroristine veikla susijusį nusikaltimą;  6) nusikalstamu būdu gauto turto legalizavimą;  7) prekybą žmonėmis, vaiko pirkimą arba pardavimą;  8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.  Laikoma, kad **tiekėjas**, **kiekvienas tiekėjų grupės partneris**, **subtiekėjas ar kitas ūkio subjektas, kurių pajėgumais remiamasi**, arba jo atsakingas asmuo nuteistas už šiame punkte nurodytą nusikalstamą veiką, kai dėl:  1) **tiekėjo**, **kiekvieno tiekėjų grupės partnerio**, **subtiekėjo ar kito ūkio subjekto, kurių pajėgumais remiamasi**, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) **tiekėjo**, **kiekvieno tiekėjų grupės partnerio**, **subtiekėjo ar kito ūkio subjekto, kurių pajėgumais remiamasi**, kuris yra juridinis asmuo, kita organizacija ar jos **struktūrinis** padalinys, vadovo ar asmens (asmenų), turinčio (turinčių) teisę surašyti ir pasirašyti **tiekėjo**, **kiekvieno tiekėjų grupės partnerio**, **subtiekėjo ar kito ūkio subjekto, kurių pajėgumais remiamasi** finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  3) **tiekėjo**, **kiekvieno tiekėjų grupės partnerio**, **subtiekėjo ar kito ūkio subjekto, kurių pajėgumais remiamasi**, kuris yra juridinis asmuo, kita organizacija ar jos **struktūrinis** padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus. | Išrašas iš teismo sprendimo arba Informatikos ir ryšių departamento prie Vidaus reikalų ministerijos ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentas, išduotas ne anksčiau kaip **180 dienų** iki tos dienos, kai tiekėjas perkančiojo subjekto prašymu turės pateikti pašalinimo pagrindų nebuvimą patvirtinančius dokumentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  ***PASTABA***  Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkantysis subjektas reikalaus tik turėdamas pagrįstų abejonių dėl tiekėjo patikimumo. |
| 3.3.2. | Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| 3.3.3. | Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas **tiekėjas**, **kiekvienas tiekėjų grupės partneris**, **subtiekėjas ar kitas ūkio subjektas, kurių pajėgumais remiamasi**, ar šalies, kurioje yra perkantysis subjektas, reikalavimus **tiekėjas**, **kiekvienas tiekėjų grupės partneris**, **subtiekėjas ar kitas ūkio subjektas, kurių pajėgumais remiamasi**, iš pirkimo procedūros pašalinamas, jeigu perkantysis subjektas sužino, kad **tiekėjas**, **kiekvienas tiekėjų grupės partneris**, **subtiekėjas ar kitas ūkio subjektas, kurių pajėgumais remiamasi**, už tai nuteistas, kaip apibrėžta Viešųjų pirkimų įstatymo 46 straipsnio 2 dalies 1 ir 3 punktuose, arba turi kitų įrodymų apie šių įsipareigojimų nevykdymą.  Laikoma, kad tiekėjas nuteistas už aukščiau nurodytą nusikalstamą veiką, kai dėl:   1. tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą; 2. **tiekėjo, kiekvieno tiekėjų grupės partnerio, subtiekėjo ar kito ūkio subjekto, kurių pajėgumais remiamasi**, kuris yra juridinis asmuo, kita organizacija ar jos **struktūrinis** padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.   Tačiau ši nuostata netaikoma, jeigu:  1) **tiekėjas**, **kiekvienas tiekėjų grupės partneris**, **subtiekėjas ar kitas ūkio subjektas, kurių pajėgumais remiamasi**, yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;  2) įsiskolinimo suma neviršija 50 Eur;  3) **tiekėjas**, **kiekvienas tiekėjų grupės partneris**, **subtiekėjas ar kitas ūkio subjektas, kurių pajėgumais remiamasi**, apie tikslią jo įsiskolinimo sumą informuotas tokiu metu, kad iki pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų šio punkto 1 papunkčio nuostatas. **Tiekėjas**, **kiekvienas tiekėjų grupės partneris**, **subtiekėjas ar kitas ūkio subjektas, kurių pajėgumais remiamasi**, šiuo pagrindu nepašalinamas iš pirkimo procedūros, jeigu, perkančiajam subjektui reikalaujant pateikti aktualius dokumentus pagal Viešųjų pirkimų įstatymo 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | 1) **Tiekėjas**, **kiekvienas tiekėjų grupės partneris**, **subtiekėjas ar kitas ūkio subjektas, kurių pajėgumais remiamasi** yra įvykdęs įsipareigojimus, susijusius su mokesčių mokėjimu, pateikiama: išrašas iš teismo sprendimo (jei toks yra) arba Valstybinės mokesčių inspekcijos prie Lietuvos Respublikos finansų ministerijos išduotas dokumentas arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, jeigu **tiekėjas**, **kiekvienas tiekėjų grupės partneris**, **subtiekėjas ar kitas ūkio subjektas, kurių pajėgumais remiamasi** yra registruotas užsienio šalyje – atitinkamos užsienio šalies institucijos dokumentas, išduotas ne anksčiau kaip 120 dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus.  Jei dokumentas išduotas anksčiau, tačiau jame nurodyta, kad jis galioja susipažinimo su pasiūlymais dieną, toks dokumentas yra priimtinas.  2) **Tiekėjas**, **kiekvienas tiekėjų grupės partneris**, **subtiekėjas ar kitas ūkio subjektas, kurių pajėgumais remiamasi** yra įvykdęs įsipareigojimus, susijusius su socialinio draudimo įmokų mokėjimu, pateikiama:  2.1) Jeigu **tiekėjas**, **kiekvienas tiekėjų grupės partneris**, **subtiekėjas ar kitas ūkio subjektas, kurių pajėgumais remiamasi** yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Komisija tikrina duomenis pati nacionalinėje duomenų bazėje (<http://draudejai.sodra.lt/draudeju_viesi_duomenys/> ).  Jeigu dėl „Sodros“ informacinės sistemos techninių trikdžių Perkantysis subjektas neturės galimybės patikrinti neatlygintinai prieinamų duomenų apie **tiekėją**, **kiekvieną tiekėjų grupės partnerį**, **subtiekėją ar kitą ūkio subjektą, kurių pajėgumais remiamasi** (juridinį asmenį), jis turės teisę prašyti **tiekėjo**, **kiekvieno tiekėjų grupės partnerio**, **subtiekėjo ar kitas ūkio subjekto, kurių pajėgumais remiamasi** (juridinio asmens), pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui susipažinimo su pasiūlymais dienai.  2.2) Jeigu **tiekėjas**, **kiekvienas tiekėjų grupės partneris**, **subtiekėjas ar kitas ūkio subjektas, kurių pajėgumais remiamasi**, yra fizinis asmuo, registruotas Lietuvos Respublikoje, pateikia išrašą iš teismo sprendimo (jei toks yra) arba „Sodros“ išduotą dokumentą, arba pateikia valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  2.3) Kitos valstybės **tiekėjas**, **kiekvienas tiekėjų grupės partneris**, **subtiekėjas ar kitas ūkio subjektas, kurių pajėgumais remiamasi**, kuris yra fizinis arba juridinis asmuo, pateikia šalies, kurioje jis yra registruotas, kompetentingos valstybės institucijos išduotą pažymą.  2.2 ir 2.3 punkte nurodyti dokumentai turi būti išduoti ne anksčiau kaip 120 dienų iki tos dienos, kai tiekėjas perkančiojo subjekto prašymu turės pateikti pašalinimo pagrindų nebuvimą patvirtinančius dokumentus.  Jei dokumentas išduotas anksčiau, tačiau jame nurodyta, kad jis galioja susipažinimo su pasiūlymais dieną, toks dokumentas yra priimtinas.  ***PASTABA***  Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkantysis subjektas reikalaus tik turėdamas pagrįstų abejonių dėl tiekėjo patikimumo. |
| 3.3.4. | **Tiekėjas**, **kiekvienas tiekėjų grupės partneris**, **subtiekėjas ar kitas ūkio subjektas, kurių pajėgumais remiamasi**, su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkantysis subjektas dėl to turi įtikinamų duomenų. | Iš Lietuvoje įsteigtų subjektų įrodančių dokumentų nereikalaujama.  Užtenka tiekėjo, kiekvieno tiekėjų grupės partnerio, subtiekėjo ar kitas ūkio subjekto, kurių pajėgumais remiamasi, pateikto EBVPD. |
| 3.3.5. | **Tiekėjas**, **kiekvienas tiekėjų grupės partneris**, **subtiekėjas ar kitas ūkio subjektas, kurių pajėgumais remiamasi**, pirkimo metu pateko į interesų konflikto situaciją, kaip apibrėžta Viešųjų pirkimų įstatymo 21 straipsnyje, ir atitinkamos padėties negalima ištaisyti. Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė Komisijos ar perkančiojo subjekto sprendimus ir šių sprendimų pakeitimas prieštarautų Viešųjų pirkimų įstatymo nuostatoms. | Iš Lietuvoje įsteigtų subjektų įrodančių dokumentų nereikalaujama.  Užtenka tiekėjo, kiekvieno tiekėjų grupės partnerio, subtiekėjo ar kitas ūkio subjekto, kurių pajėgumais remiamasi, pateikto EBVPD. |
| 3.3.6. | Pažeista konkurencija, kaip nustatyta Viešųjų pirkimų įstatymo 27 straipsnio 3 ir 4 dalyse, ir atitinkamos padėties negalima ištaisyti. | Iš Lietuvoje įsteigtų subjektų įrodančių dokumentų nereikalaujama.  Užtenka tiekėjo, kiekvieno tiekėjų grupės partnerio, subtiekėjo ar kitas ūkio subjekto, kurių pajėgumais remiamasi, pateikto EBVPD. |
| 3.3.7. | **Tiekėjas**, **kiekvienas tiekėjų grupės partneris**, **subtiekėjas ar kitas ūkio subjektas, kurių pajėgumais remiamasi**, pirkimo procedūrų metu nuslėpė informaciją ar pateikė melagingą informaciją apie atitiktį Viešųjų pirkimų įstatymo 46 ir 47 straipsniuose nustatytiems reikalavimams, ir perkantysis subjektas gali tai įrodyti bet kokiomis teisėtomis priemonėmis, arba  **tiekėjas**, **kiekvienas tiekėjų grupės partneris**, **subtiekėjas ar kitas ūkio subjektas, kurių pajėgumais remiamasi**, dėl pateiktos melagingos informacijos negali pateikti patvirtinančių dokumentų, reikalaujamų pagal Viešųjų pirkimų įstatymo 50 straipsnį.  Šiuo pagrindu **tiekėjas**, **kiekvienas tiekėjų grupės partneris**, **subtiekėjas ar kitas ūkio subjektas, kurių pajėgumais remiamasi**, taip pat šalinamas iš pirkimo procedūros, kai ankstesnių procedūrų metu nuslėpė informaciją ar pateikė šiame punkte nurodytą melagingą informaciją arba **tiekėjas**, **kiekvienas tiekėjų grupės partneris**, **subtiekėjas ar kitas ūkio subjektas, kurių pajėgumais remiamasi**, dėl pateiktos melagingos informacijos negalėjo pateikti patvirtinančių dokumentų, reikalaujamų pagal Viešųjų pirkimų įstatymo 50 straipsnį, dėl ko per pastaruosius vienus metus buvo pašalintas iš pirkimo procedūrų arba per pastaruosius vienus metus buvo priimtas ir įsiteisėjęs teismo sprendimas.  Šiuo pagrindu **tiekėjas**, **kiekvienas tiekėjų grupės partneris**, **subtiekėjas ar kitas ūkio subjektas, kurių pajėgumais remiamasi**, taip pat pašalinamas iš pirkimo procedūros, kai vadovaujantis kitų valstybių teisės aktais ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo procedūrų arba per pastaruosius vienus metus buvo priimtas ir įsiteisėjęs teismo sprendimas ar taikomos kitos panašios sankcijos. | Iš Lietuvoje įsteigtų subjektų įrodančių dokumentų nereikalaujama.  Užtenka tiekėjo, kiekvieno tiekėjų grupės partnerio, subtiekėjo ar kitas ūkio subjekto, kurių pajėgumais remiamasi, pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal VPĮ 52 straipsnį skelbiamą informaciją:  <https://vpt.lrv.lt/lt/pasalinimo-pagrindai-1/melaginga-informacija-pateikusiu-tiekeju-sarasas-6/> |
| 3.3.8. | **Tiekėjas**, **kiekvienas tiekėjų grupės partneris**, **subtiekėjas ar kitas ūkio subjektas, kurių pajėgumais remiamasi**, pirkimo metu ėmėsi neteisėtų veiksmų, siekdamas daryti įtaką perkančiojo subjekto sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiojo subjekto sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkantysis subjektas gali tai įrodyti bet kokiomis teisėtomis priemonėmis. | Iš Lietuvoje įsteigtų subjektų įrodančių dokumentų nereikalaujama.  Užtenka tiekėjo, kiekvieno tiekėjų grupės partnerio, subtiekėjo ar kitas ūkio subjekto, kurių pajėgumais remiamasi, pateikto EBVPD. |
| 3.3.9. | **Tiekėjas**, **kiekvienas tiekėjų grupės partneris**, **subtiekėjas ar kitas ūkio subjektas, kurių pajėgumais remiamasi**, yra neįvykdęs pirkimo sutarties, pirkimo sutarties su perkančiuoju subjektu ar koncesijos sutarties ar netinkamai ją įvykdęs ir tai buvo esminis pirkimo sutarties pažeidimas, kaip nustatyta Civiliniame kodekse, dėl kurio per pastaruosius 3 metus buvo nutraukta pirkimo sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad **tiekėjas**, **kiekvienas tiekėjų grupės partneris**, **subtiekėjas ar kitas ūkio subjektas, kurių pajėgumais remiamasi**, pirkimo sutartyje nustatytą esminę pirkimo sutarties sąlygą vykdė su dideliais arba nuolatiniais trūkumais. Šiuo pagrindu **tiekėjas**, **kiekvienas tiekėjų grupės partneris**, **subtiekėjas ar kitas ūkio subjektas, kurių pajėgumais remiamasi**, taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę pirkimo sutartį, ankstesnę pirkimo sutartį su perkančiuoju subjektu arba ankstesnę koncesijos sutartį, pirkimo sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė pirkimo sutartis buvo nutraukta anksčiau, negu toje pirkimo sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. Perkantysis subjektas iš pirkimo procedūros pašalina **tiekėją**, **kiekvieną tiekėjų grupės partnerį**, **subtiekėją ar kitą ūkio subjektą, kurių pajėgumais remiamasi**, ir tuo atveju, kai ji turi įtikinamų duomenų, kad **tiekėjas**, **kiekvienas tiekėjų grupės partneris**, **subtiekėjas ar kitas ūkio subjektas, kurių pajėgumais remiamasi**, yra įsteigtas, siekiant išvengti šio pašalinimo pagrindo taikymo, ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija. | Iš Lietuvoje įsteigtų subjektų įrodančių dokumentų nereikalaujama.  Užtenka tiekėjo, kiekvieno tiekėjų grupės partnerio, subtiekėjo ar kitas ūkio subjekto, kurių pajėgumais remiamasi, pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal VPĮ 91 straipsnį skelbiamą informaciją:  <https://vpt.lrv.lt/lt/nuorodos/kiti-duomenys/powerbi/nepatikimi-tiekejai-1/>  <https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas/> |
| 3.3.10. | **Tiekėjas**, **kiekvienas tiekėjų grupės partneris**, **subtiekėjas ar kitas ūkio subjektas, kurių pajėgumais remiamasi**, yra padaręs profesinį pažeidimą, kai už finansinės atskaitomybės ir audito teisės aktų pažeidimus **tiekėjui**, **kiekvienam tiekėjų grupės partneriui**, **subtiekėjui ar kitam ūkio subjektui, kurių pajėgumais remiamasi**, ar jo vadovui paskirta administracinė nuobauda ar ekonominė sankcija, nustatytos Lietuvos Respublikos įstatymuose ar kitų valstybių teisės aktuose, ir nuo sprendimo, kuriuo buvo paskirta ši sankcija, įsiteisėjimo dienos arba nuo dienos, kai asmuo įvykdė administracinį nurodymą, praėjo mažiau kaip vieni metai. | Iš Lietuvoje įsteigtų subjektų įrodančių dokumentų nereikalaujama.  Užtenka tiekėjo, kiekvieno tiekėjų grupės partnerio, subtiekėjo ar kitas ūkio subjekto, kurių pajėgumais remiamasi, pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu: <https://www.registrucentras.lt/jar/p/index.php>  paskelbtą informaciją, taip pat į šiame informaciniame pranešime pateiktą informaciją:  <https://vpt.lrv.lt/lt/naujienos-3/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose/> |
| 3.3.11. | **Tiekėjas yra padaręs rimtą profesinį pažeidimą, dėl kurio perkantysis subjektas abejoja tiekėjo sąžiningumu,** **kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje.** | Iš Lietuvoje įsteigtų subjektų įrodančių dokumentų nereikalaujama.  Užtenka tiekėjo, kiekvieno tiekėjų grupės partnerio, subtiekėjo ar kitas ūkio subjekto, kurių pajėgumais remiamasi, pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu <https://www.vmi.lt/evmi/mokesciu-moketoju-informacija> skelbiamą informaciją. |
| 3.3.12. | **Tiekėjas**, **kiekvienas tiekėjų grupės partneris**, **subtiekėjas ar kitas ūkio subjektas, kurių pajėgumais remiamasi**, yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai. | Iš Lietuvoje įsteigtų subjektų įrodančių dokumentų nereikalaujama.  Užtenka tiekėjo, kiekvieno tiekėjų grupės partnerio, subtiekėjo ar kitas ūkio subjekto, kurių pajėgumais remiamasi, pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:  <https://kt.gov.lt/lt/atviri-duomenys/diskvalifikavimas-is-viesuju-pirkimu> skelbiamą informaciją. |

3.4. Perkantysis subjektas aktualių dokumentų, patvirtinančių pašalinimo pagrindų nebuvimą reikalaus pateikti tik iš to tiekėjo, kurio pasiūlymas pagal vertinimo rezultatus galės būti pripažintas laimėjusiu tik turėdamas pagrįstų abejonių dėl tiekėjo patikimumo.

3.5. Jeigu bendrą pasiūlymą pateikia ūkio subjektų grupė, veikianti jungtinės veiklos (partnerystės) sutarties pagrindu, tiekėjas su pasiūlymu privalo pateikti EBVPD už kiekvieną ūkio subjektų grupės narį atskirai, patvirtinančius, kad nėra pagrindo jų pašalinti iš pirkimo dėl šiuose pirkimo dokumentuose nurodytų pašalinimo pagrindų.

3.6. Jeigu tiekėjas pasiūlyme nurodė, kad numato pasitelkti subtiekėjus ar kitus ūkio subjektus, kurių pajėgumais remiasi, tiekėjas pasiūlyme kartu su tiekėjo EBVPD privalo pateikti ir šių subjektų EBVPD patvirtinančius, kad nėra pagrindo jų pašalinti iš pirkimo dėl šiose pirkimo sąlygose nurodytų pašalinimo pagrindų.

3.7. Perkantysis subjektas bet kuriuo pirkimo procedūros metu gali paprašyti tiekėjų pateikti visus ar dalį dokumentų, patvirtinančių jų pašalinimo pagrindų nebuvimą, jeigu tai būtina siekiant užtikrinti tinkamą pirkimo procedūros atlikimą. Tokių dokumentų nereikalaujama, jei pirkimo vykdytojas turi galimybę susipažinti su šiais dokumentais ar informacija tiesiogiai ir neatlygintinai prisijungęs prie nacionalinės duomenų bazės bet kurioje valstybėje narėje arba naudodamasis CVP IS priemonėmis, arba šiuos dokumentus jau turi iš ankstesnių pirkimo procedūrų. Šie dokumentai turės būti pateikti per 3 darbo dienas nuo atskiro pranešimo, pateikto CVP IS susirašinėjimo priemonėmis, išsiuntimo dienos. Tiekėjas CVP IS susirašinėjimo priemonėmis turės pateikti prašomų dokumentų skaitmenines kopijas elektroninėje formoje.

3.8. Pateikdamas atitinkamų dokumentų skaitmenines kopijas ir pasiūlymą pasirašydamas parašu ar saugiu elektroniniu parašu tiekėjo vadovas arba jo įgaliotas asmuo, deklaruoja, kad kopijos yra tikros. Perkantysis subjektas pasilieka sau teisę prašyti dokumentų originalų.

* 1. Perkantysis subjektas visų pirma reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“. Dėl dokumentų, kuriuos turi pateikti užsienio šalių tiekėjai, informaciją Perkantysis subjektas pasitikrina „e-Certis“, adresu <https://ec.europa.eu/tools/ecertis/>.

Jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, pateikiama priesaikos deklaracija arba oficiali tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos (Pateikiami skenuoti dokumentai elektroninėje formoje).

3.10. Užsienio valstybių tiekėjų pašalinimo pagrindus įrodantys dokumentai legalizuojami vadovaujantis Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl dokumentų legalizavimo ir tvirtinimo pažyma (Apostille) tvarkos aprašo patvirtinimo“ ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo.

3.11. Perkantysis subjektas tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu tiekėjas atitinka bent vieną iš šiose pirkimo sąlygose nustatytų tiekėjo pašalinimo pagrindų, išskyrus pirkimo sąlygų 3.12 ir 3.13 punktuose numatytus atvejus, o esant 3.3.4-3.3.12 punktuose nurodytiems pašalinimo pagrindams - atsižvelgia į tai, ar vertinant tiekėjo patikimumą tiekėjo pašalinimas iš pirkimo procedūros bus proporcingas vertinamam tiekėjo elgesiui.

3.12. Jeigu tiekėjas neatitinka reikalavimų, nustatytų šių pirkimo sąlygų 3.3.1 ir 3.3.4-3.3.11 punktuose, tiekėjas nepašalinamas iš pirkimo procedūrų, kai yra abi šios sąlygos kartu:

3.12.1. tiekėjas pateikė Perkančiajam subjektui informaciją apie tai, kad ėmėsi šių priemonių:

3.12.1.1. savanoriškai sumokėjo arba įsipareigojo sumokėti kompensaciją už žalą, padarytą dėl šių pirkimo sąlygų 3.3.1 ir 3.3.4-3.3.11 punktuose nurodytos nusikalstamos veikos arba pažeidimo, jeigu taikytina;

3.12.1.2. bendradarbiavo, aktyviai teikė pagalbą ar ėmėsi kitų priemonių, padedančių ištirti, išaiškinti jo padarytą nusikalstamą veiką ar pažeidimą, jeigu taikytina;

3.12.1.3. ėmėsi techninių, organizacinių, personalo valdymo priemonių, skirtų tolesnių nusikalstamų veikų ar pažeidimų prevencijai;

3.12.2. Perkantysis subjektas įvertino tiekėjo informaciją, pateiktą pagal šių pirkimo sąlygų 3.12 punktą, ir priėmė motyvuotą sprendimą, kad priemonės, kurių ėmėsi tiekėjas, siekdamas įrodyti savo patikimumą, yra pakankamos. Šių priemonių pakankamumas vertinamas atsižvelgiant į nusikalstamos veikos ar pažeidimo rimtumą ir aplinkybes. Perkantysis subjektas pateikia tiekėjui motyvuotą sprendimą raštu ne vėliau kaip per 10 dienų nuo šių pirkimo dokumentų 3.12 punkte nurodytos tiekėjo informacijos gavimo.

3.13. Nustačius pirkimo sąlygų 3.3.12 punkte numatytą pašalinamo pagrindą Tiekėjas nepašalinamas iš pirkimo procedūros, jei tai reikšmingai apribotų konkurenciją.

3.14. Tiekėjas šalinamas iš pirkimo procedūrų, jeigu tiekėjas pirkimo procedūrų metu nuslėpė informaciją ar pateikė melagingą informaciją apie nustatytų reikalavimų atitikimą, kurią Perkantysis subjektas gali įrodyti bet kokiomis teisėtomis priemonėmis arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal šių pirkimo dokumentų 3.3. ir 4.1 punktus.

3.15. Perkantysis subjektas į Melagingą informaciją pateikusių tiekėjų sąrašą įtraukia tiekėją 1 metams, ne vėliau kaip per 10 kalendorinių dienų nuo: Viešųjų pirkimų įstatymo 102 straipsnio 1 dalies 1 punkte nurodyto termino pabaigos, jeigu tiekėjas neteikė pretenzijos ar nesikreipė į teismą, ginčydamas pirkimo vykdytojo sprendimą dėl jo pašalinimo iš pirkimo procedūros.

**4. TIEKĖJŲ KVALIFIKACIJOS REIKALAVIMAI**

* 1. Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:

**Techninio ir profesinio pajėgumo reikalavimai:**

|  |  |  |
| --- | --- | --- |
| Eil. Nr. | Kvalifikaciniai reikalavimai, jų reikšmė | Atitiktį kvalifikaciniams reikalavimams įrodantys dokumentai |
| 4.1.1. | Tiekėjas (tiekėjų grupės partneriai kartu), ūkio subjektai, kurių pajėgumais remiamasi, projektavimo paslaugoms atlikti turi turėti ne mažiau kaip 2 specialistus, atitinkančius tam reikalingą kvalifikaciją, turinčius atestatus suteikiančius teisė eiti ypatingojo statinio projekto dalies vadovo ir ypatingojo statinio projekto dalies vykdymo priežiūros vadovo pareigas. Ne prasčiau nei Statiniai: susisiekimo komunikacijos, taip pat minėti statiniai, esantys kultūros paveldo objekto teritorijoje, jo apsaugos zonoje, kultūros paveldo vietovėje. Projekto dalys: elektrotechnikos (iki 1 kV įtampos), statybos skaičiuojamosios kainos nustatymo (elektrotechnikos daliai) ir turinčius ne mažesnę kaip 3 (trijų) metų patirtį gatvės apšvietimo tinklų projektavimo srityje.  Tiekėjo siūlomi specialistai (kiekvienas atskirai) per paskutiniuosius 3 (trejus) metus iki pasiūlymų pateikimo termino pabaigos savo jėgomis turi būti parengę ne mažiau kaip po 1 ar kelis gatvės apšvietimo tinklų projektą (-us), kuris (-ie) būtų įgyvendintas (-i), ir projektavimo paslaugų (-ų) suma būtų buvusi ne mažesnė kaip 20 000 Eur be PVM. | 1) EBVPD;  2) Už pirkimo sutarties vykdymą atsakingų specialistų sąrašas (priedas Nr.7), jame nurodant:  - specialisto vardą, pavardę, jo pareigas vykdant sutartį;  - specialisto paslaugų vykdymo teisinę formą (darbo sutartis, ketinimų protokolas ar kt.).  3) Kiekvieno specialisto kvalifikaciją pagrindžiantys dokumentai:  - tiekėjo vadovo pasirašytas per 3 paskutinius metus specialistų savo jėgomis atliktų projektų sąrašas, su Užsakovų (tiek viešųjų, tiek privačiųjų) pažymomis apie tai, kad paslaugų atlikimas ir galutiniai rezultatai buvo tinkami, nurodant sutarties, pagal kurią paslaugos buvo atliktos, datą, registracijos numerį, sutarties objektą, projektavimo paslaugų vertę (EUR be PVM), paslaugų vykdymo pradžios ir pabaigos datas ir užsakovų kontaktinius duomenis.  Pateikiami skenuoti dokumentai elektroninėje formoje. |

**Ekonominio ir finansinio pajėgumo reikalavimai**

|  |  |  |
| --- | --- | --- |
| Eil. Nr. | Kvalifikaciniai reikalavimai, jų reikšmė | Atitiktį kvalifikaciniams reikalavimams įrodantys dokumentai |
| 4.1.2. | Netaikomi | - |

4.2. Kvalifikacinius pirkimo dokumentų reikalavimus dalyvis privalo atitikti pasiūlymo pateikimo momentu bei sutarties pasirašymo momentu. Šie reikalavimai yra įrodymas, kad dalyvis turi patirties, įgūdžių, turi reikalingus techninius ir profesinius pajėgumus, yra kompetentingas, patikimas ir pajėgus įvykdyti pirkimo sąlygas.

4.3. Perkantysis subjektas aktualių dokumentų, patvirtinančių kvalifikacijos reikalavimų atitikimą, reikalaus pateikti tik to tiekėjo, kurio pasiūlymas pagal vertinimo rezultatus galės būti pripažintas laimėjusiu.

4.4. Jeigu bendrą pasiūlymą pateikia ūkio subjektų grupė, veikianti pagal jungtinės veiklos (partnerystės) sutartį, tiekėjas su pasiūlymu privalo pateikti EBVPD už kiekvieną ūkio subjektų grupės narį atskirai. Jei bendrą pasiūlymą pateikia ūkio subjektų grupė, veikianti pagal jungtinės veiklos (partnerystės) sutartį, pirkimo sąlygų 4.1. punkte nurodytus kvalifikacijos reikalavimus turi atitikti bent vienas ūkio subjektų grupės narys.

4.5. Tiekėjas gali remtis kitų ūkio subjektų pajėgumais, neatsižvelgdamas į tai, kokio teisinio pobūdžio yra jų ryšiai. Jeigu tiekėjas pasiūlyme nurodė, kad numato pasitelkti subtiekėjus ar kitus ūkio subjektus, kurių pajėgumais remiasi, tiekėjas su pasiūlymu privalo pateikti šių subjektų EBVPD, o nustačius galimą laimėtoją – ir dokumentus, patvirtinančius, kad jie atitinka pirkimo sąlygų 4.1 punkte nurodytus kvalifikacijos reikalavimus (**pagal prisiimamus įsipareigojimus vykdant pirkimo sutartį**).

4.6. Tiekėjas gali remtis kitų ūkio subjektų pajėgumais, kad atitiktų pirkimo dokumentuose nustatytus techninio ir profesinio pajėgumo reikalavimus, neatsižvelgiant į ryšio su tais ūkio subjektais teisinį pobūdį. Tiekėjas gali remtis kitų ūkio subjektų pajėgumais, kad atitiktų reikalavimus dėl išsilavinimo, profesinės kvalifikacijos ir profesinės patirties tik tuo atveju, **jeigu tie subjektai patys suteiks paslaugas***,* kurioms reikia jų turimų pajėgumų.

4.7. Jeigu tiekėjas remiasi kitų ūkio subjektų pajėgumais, teikdamas pasiūlymą, jis turi pateikti įrodymus, kurie patvirtintų, kad tiekėjui subtiekėjų ar kitų ūkio subjektų, kurių pajėgumais jis remiasi, ištekliai bus prieinami vykdant pirkimo sutartį. Tokiais įrodymais gali būti preliminarios sutartys arba ketinimų protokolai, arba kiti lygiaverčiai dokumentai, patvirtinantys, kad laimėjus pirkimą, pirkimo sutarties vykdymo metu tiekėjui bus prieinami kitų ūkio subjektų ištekliai (Pateikiamas skenuotas dokumentas elektroninėje formoje).

* 1. Jeigu tiekėjas remiasi kitų ūkio subjektų pajėgumais, teikdamas pasiūlymą, jis turi pateikti įrodymus, kurie patvirtintų, kad tiekėjui subtiekėjų ar kitų ūkio subjektų, kurių pajėgumais jis remiasi, ištekliai bus prieinami vykdant pirkimo sutartį. Tokiais įrodymais gali būti preliminarios sutartys arba ketinimų protokolai, arba kiti lygiaverčiai dokumentai, patvirtinantys, kad laimėjus pirkimą, pirkimo sutarties vykdymo metu tiekėjui bus prieinami kitų ūkio subjektų ištekliai (Pateikiamas dokumentas elektroninėje formoje). **Jeigu ūkio subjektas pasiūlyme nėra nurodomas, šio ūkio subjekto pajėgumais remtis negalima.**
  2. Jeigu tiekėjas ketina pirkimo sutarties vykdymui pasitelkti specialistą – fizinį asmenį, kurį laimėjimo ir sutarties sudarymo atveju ketina įdarbinti, jis turi būti nurodytas pasiūlyme kaip siūlomas specialistas ir tiekėjas iki pateikiant pasiūlymą turėtų sudaryti su šiuo specialistu susitarimą arba ketinimų protokolą, arba kitą dokumentą, kuris pagrįstų, kad toks ketinimas buvo iki tiekėjui pateikiant pasiūlymą ir, kad laimėjimo ir sutarties sudarymo atveju specialistas bus įdarbintas. **Šiuos dokumentus tiekėjas pateikia kartu su pasiūlymu.**

1. **ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**
   1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su Perkančiuoju subjektu sudaryti pirkimo sutartį, šių įsipareigojimų vertės dalis procentais, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių Perkančiajam subjektui nevykdymą ar netinkamą vykdymą. Jungtinės veiklos sutartimi susivienijusių ūkio subjektų grupė privalo tenkinti pirkimo dokumentuose keliamus kvalifikacinius reikalavimus. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo Perkantysis subjektas turėtų bendrauti kvalifikacijos tikrinimo ir pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją bei pasirašyti pirkimo sutartį) **CVP IS priemonėmis pateikiama skaitmeninė dokumento kopija.**
   2. Perkantysis subjektas nereikalauja, kad ūkio subjektų grupės pateiktą pasiūlymą pripažinus geriausiu ir Perkančiajam subjektui pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.

5.3. Tiekėjas gali remtis kitų ūkio subjektų pajėgumais, kad atitiktų pirkimo dokumentuose nustatytą reikalavimą turėti specialų leidimą arba būti tam tikrų organizacijų nariu, nustatytus finansinio, ekonominio, techninio ir (arba) profesinio pajėgumo reikalavimus (jeigu tokie reikalavimai nustatyti pirkimo dokumentuose), neatsižvelgiant į ryšio su tais ūkio subjektais teisinį pobūdį.

5.4. Ūkio subjektai, kurių pajėgumais remsis tiekėjas, turi tenkinti jiems keliamus kvalifikacinius reikalavimus ir užtikrinti pašalinimo pagrindų nebuvimą. Jeigu ūkio subjektas netenkina jam keliamų kvalifikacijos reikalavimų arba jo padėtis atitinka bent vieną pirkimo dokumentuose nustatytą pašalinimo pagrindą, Perkantysis subjektas per nustatytą laiką pareikalaus pakeisti jį reikalavimus atitinkančiu ūkio subjektu.

5.5. Tiekėjas pateikdamas pasiūlymą turi nurodyti, kokiai pirkimo sutarties daliai ir kokius subtiekėjus, jeigu jie yra žinomi, jis ketina pasitelkti.

5.6. Jeigu ūkio subjektas pasiūlyme nėra nurodomas, šio ūkio subjekto pajėgumais remtis negalima.

1. **PASIŪLYMŲ RENGIMAS, PATEIKIMAS, ATSIĖMIMAS IR KEITIMAS**
   1. Pateikdamas ir pasirašydamas priede Nr.2 nurodytą pasiūlymą, tiekėjas sutinka su visomis pirkimo sąlygomis, nustatytomis pirkimo dokumentuose, ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
   2. **Pasiūlymą sudaro tiekėjo elektroninėmis priemonėmis pateiktų užpildytų dokumentų visuma:** 
      1. Pasiūlymo forma (pirkimo sąlygų priedas Nr.2);
      2. tiekėjo įgaliojimas – dokumentas, įgaliojantis atstovaujantį asmenį pasirašyti pasiūlymą (jei pasiūlymą pasirašo ne pasiūlymą pateikusio juridinio asmens vadovas). Įgaliojimas privalo būti pasirašytas įmonės vadovo parašu;
      3. pasiūlymo galiojimo užtikrinimo – užstato sumokėjimą patvirtinantis dokumentas / užpildytas pasiūlymo galiojimo užtikrinimo dokumentas pagal pasiūlymo galiojimo garantijos formą (priedas Nr.5) elektronine forma, pateikiamas atskiru failu, pasirašytas pasiūlymo galiojimo užtikrinimą išdavusio banko originaliu saugiu elektroniniu parašu, atitinkančiu teisės aktų reikalavimus. Pasiūlymo galiojimo užtikrinimą išdavusio banko saugų elektroninį parašą perkančioji organizacija turi galėti nekliudomai patikrinti;
      4. užpildytas Europos bendrasis viešųjų pirkimų dokumentas (kiekvienas subjektas, kurio pajėgumais tiekėjas remiasi, tiekėjų grupės partneris užpildo ir pasirašo atskirą EBVPD), šių pirkimo sąlygų priedas Nr.4;
      5. jungtinės veiklos sutarties skaitmeninė kopija (jeigu dalyvauja ūkio subjektų grupė);
      6. Dokumentai patvirtinantys projektuotojų kvalifikaciją.
      7. **galimybę pasinaudoti kitų ūkio subjektų ištekliais patvirtinantys dokumentai (jei taikoma)**;
      8. techninėje specifikacijoje prašoma medžiaga (jei jos prašoma);
      9. kita pirkimo dokumentuose prašoma medžiaga.
   3. **Perkantysis subjektas rekomenduoja pasiūlymą teikti pridedant kaip įmanoma mažesnį skaičių failų (bylų) ir teikiamų dokumentų puslapius sunumeruoti.**
   4. Pasiūlymas turi būti pateikiamas tik elektroninėmis priemonėmis, naudojant CVP IS, adresu <https://viesiejipirkimai.lt>.
   5. Pasiūlymai, pateikti vokuose popierine forma arba ne nurodytomis elektroninėmis priemonėmis, bus atmetami kaip neatitinkantys pirkimo dokumentuose nustatytų reikalavimų.
   6. Pasiūlymus gali teikti tik CVP IS registruoti tiekėjai. Visi dokumentai, patvirtinantys tiekėjų kvalifikacijos atitiktį pirkimo dokumentuose nustatytiems kvalifikacijos reikalavimams*,* kiti pasiūlyme pateikiami dokumentai turi būti pateikti **elektronine forma**, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas. Laikoma, kad tiekėjas, pateikdamas skaitmeninius dokumentus elektronine forma deklaruoja, kad kopijos yra tikros. Elektronine forma pateikiami dokumentai turi būti prieinami naudojant nediskriminuojančius, visuotinai prieinamus duomenų failų formatus (pvz., *pdf, jpg, doc* ir kt.).
   7. Tiekėjo pasiūlymas (įskaitant atitiktį minimaliems kvalifikaciniams reikalavimams patvirtinančius dokumentus) bei kita korespondencija pateikiami lietuvių kalba. Jei atitinkami dokumentai yra išduoti kita kalba, Perkantysis subjektas pasilieka teisę pareikalauti tokių dokumentų vertimų į lietuvių kalbą. Vertimas laikomas tinkamai patvirtintu, kai jis yra patvirtintas tiekėjo ar jo įgalioto asmens parašu.
   8. Pasiūlymą sudaro CVP IS priemonėmis pateiktų dokumentų elektronine forma, duomenų ir atsakymų CVP IS priemonėmis visuma.
   9. Perkantysis subjektas pasilieka teisę prašyti tiekėjo pateikti pažymų ar kitų su pasiūlymų teikiamų dokumentų originalus.
   10. Tiekėjams nėra leidžiama pateikti alternatyvių pasiūlymų. Alternatyvūs pasiūlymai - tai tokie pasiūlymai, kuriuose siūlomos kitokios pirkimo objekto charakteristikos ir (ar) ar būsimos pirkimo sutarties sąlygos. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
   11. Tiekėjo teikiamas pasiūlymas gali būti užšifruojamas. Instrukciją, kaip tiekėjas gali užšifruoti elektroniniu būdu CVP IS priemonėmis teikiamą pasiūlymą, galima rasti Viešųjų pirkimų tarnybos interneto svetainėje <https://vpt.lrv.lt/uploads/vpt/documents/files/uzssisfravimo%20instrukcija(1).pdf>. Reikalavimai užšifruotam pasiūlymui nustatyti konkurso sąlygų 7 skyriuje.
   12. Jeigu pasiūlymą teikiantis tiekėjas sutartiniams įsipareigojimams vykdyti ketina pasitelkti subtiekėjus, jis privalo savo pasiūlyme nurodyti, kokius subtiekėjus jis ketina pasitelkti. Toks nurodymas nekeičia pagrindinio tiekėjo atsakomybės dėl numatomos sudaryti pirkimo sutarties įvykdymo.
   13. Pasiūlymas turi būti pateiktas iki **skelbime apie viešąjį pirkimą nurodyto termino pabaigos** (Lietuvos Respublikos laiku) tik elektroninėmis priemonėmis, naudojant CVP IS.
   14. Tiekėjas savo pasiūlyme turi nurodyti, kuri pasiūlyme pateikta informacija yra konfidenciali ir ją pateikti atskirais failais (bylomis). Perkantysis subjektas, Komisija, jos nariai, ekspertai ar kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali. Tiekėjas negali nurodyti, kad konfidenciali informacija yra pasiūlymo kaina (išskyrus jos sudedamąsias dalis) arba kad visa pasiūlyme pateikta informacija yra konfidenciali. Jei tiekėjas nepateikia informacijos apie pasiūlyme pateiktos informacijos konfidencialumą, laikoma, kad pasiūlyme konfidencialios informacijos nėra. Tiekėjų reikalavimu Perkantysis subjektas turi juos supažindinti su laimėtojo pasiūlymu, išskyrus tą informaciją, kurią laimėtojas nurodė kaip konfidencialią.
   15. Pasiūlyme kaina pateikiama eurais, turi būti išreikšta ir apskaičiuota taip, kaip nurodyta konkurso sąlygų priede Nr.2 su dviem skaitmenimis po kablelio. Į kainą turi būti įskaityti visi mokesčiai, rinkliavos ir kitos su tinkamu pirkimo sutarties įvykdymu susijusios tiekėjo išlaidos. Jei bendra pasiūlymo kaina, išreikšta skaičiais, neatitinka bendros pasiūlymo kainos, nurodytos žodžiais, teisinga laikoma bendra pasiūlymo kaina, nurodyta žodžiais. Turi būti užpildytos visos prieduose nurodytos grafos.
   16. Pasiūlymas galioja jame tiekėjo nurodytą laiką. Pasiūlymas turi galioti ne trumpiau nei 90 dienų.Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
   17. Kol nesibaigė pasiūlymų galiojimo laikas, Perkantysis subjektas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą. Tiekėjas, kuris sutinka pratęsti savo pasiūlymo galiojimo laiką, apie tai CVP IS priemonėmis praneša Perkančiajam subjektui.
   18. Perkantysis subjektas turi teisę pratęsti pasiūlymo pateikimo terminą. Apie naują pasiūlymų pateikimo terminą Perkantysis subjektas paskelbia Lietuvos Respublikos pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatymo nustatyta tvarka ir išsiunčia pranešimus visiems tiekėjams, kurie CVP IS prisijungė prie pirkimo.
   19. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Perkantysis subjektas jį gauna pateiktą CVP IS priemonėmis iki pasiūlymų pateikimo termino pabaigos.
   20. Perkantysis subjektas neatsako už CVP IS sutrikimus ar kitus nenumatytus atvejus, dėl kurių pasiūlymai nebuvo gauti, gauti pavėluotai ar tapo neprieinami.
   21. Perkantysis subjektas neatlygina tiekėjams išlaidų, patirtų rengiant ir pateikiant pasiūlymus.
2. **PASIŪLYMŲ ŠIFRAVIMAS**
   1. Tiekėjas, nusprendęs pateikti užšifruotą pasiūlymą, turi:

7.1.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina);

7.1.2. iki vokų atplėšimo procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo Perkantysis subjektas galės iššifruoti pateiktą pasiūlymą.

* 1. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis kontaktinėmis priemonėmis, nurodytomis konkurso sąlygų 17 punkte, pasirinktinai. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiuoju subjektu oficialiu telefonu, nurodytu konkurso sąlygų 17 punkte, ir (arba) kitais būdais, numatytais konkurso sąlygų 17 punkte).
  2. Tiekėjui užšifravus visą pasiūlymą ir iki vokų atplėšimo procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi Perkantysis subjektas negalėjo iššifruoti pasiūlymo, pasiūlymas laikomas nepateiktu ir nėra vertinamas.

1. **PASIŪLYMŲ GALIOJIMO IR SUTARTIES ĮVYKDYMO UŽTIKRINIMAS**
   1. Tiekėjo pateikiamo pasiūlymo galiojimas turi būti užtikrintas Lietuvos Respublikoje ar užsienyje registruoto banko, kitos kredito įstaigos garantija, draudimo bendrovės laidavimo raštu 4 000,00 (keturi tūkstančiai) eurų sumai arba Tiekėjas privalo iki pasiūlymų pateikimo termino pabaigos pervesti į UAB „Vilniaus apšvietimas“ sąskaitą LT577180300038467698 AB Šiaulių banko Vilniaus filiale: 4 000,00 (keturi tūkstančiai) eurų.
   2. Pasiūlymo galiojimo užtikrinimo garantija (Garantijos/laidavimo forma pateikta Sąlygų priede Nr.5) turi galioti ne trumpiau nei 90 kalendorinių dienų nuo pasiūlymo pateikimo termino pabaigos ir atitikti šiame skyriuje nurodytus reikalavimus.
   3. Pasiūlymo galiojimo užtikrinimas elektroninėje formoje patvirtintas jį išdavusio banko, kitos finansų įstaigos, ar draudimo bendrovės įgalioto asmens parašu pateikiamas su pasiūlymu CVP IS priemonėmis. Jeigu tiekėjas negali pasiūlymo galiojimą užtikrinančio dokumento (originalo) pateikti elektroninėmis priemonėmis, naudojant CVP IS, tai pasiūlymo galiojimą užtikrinantis dokumentas (originalas) pateikiamas raštu (popierine forma, voke) iki pasiūlymų pateikimo termino pabaigos Perkančiojo subjekto adresu, Elektrinės g. 1, Vilnius.
   4. Kartu su pasiūlymo galiojimo užtikrinimu tiekėjas turi pateikti dokumentus, patvirtinančius sumokėtas įmokas už šio dokumento išdavimą ar kitus dokumentus, įrodančius, kad pasiūlymo galiojimo užtikrinimas yra įsigaliojęs.
   5. Pasiūlymo galiojimo užtikrinimas turi būti išduotas Perkančiajam subjektui kaip vienas pasiūlymo galiojimo užtikrinimas visai reikalaujamai sumai.
   6. Pasiūlymo galiojimo užtikrinime turi būti numatyta, kad užtikrinimo suma turi būti išmokama Perkančiajam subjektui po pirmo raštiško Perkančiojo subjekto pranešimo garantui apie šių sąlygų nesilaikymą: (1) jeigu tiekėjas iki perkančiojo subjekto nurodyto termino pabaigos nepateikia jokios prašomos informacijos dėl pateikto pasiūlymo patikslinimo, papildymo arba paaiškinimo, neįprastai mažos kainos pagrindimo ar aritmetinių klaidų ištaisymo, nepateikia informacijos dėl pašalinimo pagrindų nebuvimo ar kvalifikaciją pagrindžiančių dokumentų; (2) jeigu tiekėjas atsisako savo pasiūlymo arba jo dalies (pasiūlyme nurodyto pirkimo objekto, jo kiekio (apimties), siūlomų kainų, tiekimo ar mokėjimo terminų, kitų pasiūlyme nurodytų sąlygų), nors pasiūlymo galiojimo terminas dar nebus pasibaigęs; (3) jeigu laimėjęs viešąjį pirkimą tiekėjas atsisako pasirašyti pirkimo sutartį pagal pirkimo dokumentuose pateiktą pirkimo sutarties projektą; (4) jeigu tiekėją pripažinus pirkimo laimėtoju tiekėjas per nurodytą terminą nepateikia pirkimo dokumentuose nustatyto sutarties įvykdymo užtikrinimo (jei reikalaujamas).
   7. Pasiūlymo galiojimo užtikrinime turi būti numatyta, kad garantas neturi teisės reikalauti, kad Perkantysis subjektas pagrįstų savo reikalavimą. Perkantysis subjektas pranešime garantui nurodys dėl kurios iš aukščiau išvardintų aplinkybių jai priklauso pasiūlymo galiojimo užtikrinimo suma.
   8. Pasiūlymo galiojimo užtikrinimas grąžinamas (arba atsisakoma teisių į jį) gavus tiekėjo prašymą raštu, po to, kai pirkimo laimėtoju pripažintas tiekėjas pasirašo pirkimo sutartį ir pateikia pirkimo sutarties įvykdymo užtikrinimą (jei numatyta pirkimo sutartyje).
   9. Sutarties įvykdymo užtikrinimui Tiekėjas ne vėliau kaip per 5 darbo dienas nuo Sutarties pasirašymo privalo pateikti Perkančiajam subjektui 3 (trijų) procentų vertės nuo Tiekėjo pasiūlyme nurodytos bendros Sutarties kainos su PVM pirmo pareikalavimo neatšaukiamą besąlyginę garantiją arba draudimo bendrovės laidavimo draudimą kartu su laidavimo raštu (elektronine forma) ir draudimo liudijimo (poliso) kopija bei apmokėjimą patvirtinantį dokumentą arba atitinkamą sumą pervesti į UAB „Vilniaus apšvietimas“ sąskaitą LT577180300038467698 AB Šiaulių banko Vilniaus filiale.
   10. Garantijos/laidavimo forma pateikta pirkimo sąlygų priede Nr.6.
   11. Jei Tiekėjas nepateikia Sutarties įvykdymo užtikrinimo, Sutartis neįsigalioja. Sutarties įvykdymo užtikrinimas (garantija, arba užstatas) galioja iki sutarties galiojimo termino pabaigos plius 30 dienų.
2. **PIRKIMO DOKUMENTŲ PAAIŠKINIMAS IR PATIKSLINIMAS**
   1. Pirkimo dokumentai gali būti paaiškinami, patikslinami tiekėjų iniciatyva, kreipiantis į Perkantįjį subjektą tik CVP IS susirašinėjimo priemonėmis. Prašymai paaiškinti pirkimo dokumentus gali būti pateikiami Perkančiajam subjektui ne vėliau kaip likus 4 darbo dienoms iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti pirkimo dokumentus iš karto juos išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
   2. Nesibaigus pasiūlymų pateikimo terminui, Perkantysis subjektas turi teisę savo iniciatyva paaiškinti, patikslinti šiuos pirkimo dokumentus CVP IS priemonėmis.
   3. Atsakydamas į kiekvieną tiekėjo CVP IS priemonėmis pateiktą prašymą paaiškinti pirkimo dokumentus, jeigu jis buvo pateiktas nepasibaigus šių pirkimo sąlygų 9.1. punkte nurodytam terminui, arba aiškindamas, tikslindamas pirkimo dokumentus savo iniciatyva, Perkantysis subjektas turi paaiškinimus, patikslinimus paskelbti CVP IS priemonėmis ne vėliau kaip likus 3 darbo dienoms iki pasiūlymų pateikimo termino pabaigos. Perkantysis subjektas, atsakydamas tiekėjui, kartu siunčia paaiškinimus ir visiems kitiems tiekėjams, bet nenurodo, kuris tiekėjas pateikė prašymą paaiškinti pirkimo dokumentus.
   4. Perkantysis subjektas nerengs susitikimų su tiekėjais dėl pirkimo dokumentų paaiškinimų.
   5. Tuo atveju, kai tikslinama paskelbta informacija, Perkantysis subjektas prireikus pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus.
3. **SUSIPAŽINIMO SU PASIŪLYMAIS PROCEDŪROS**
   1. Vokai su pasiūlymais bus atplėšiami Perkančiojo subjekto būstinėje adresu Elektrinės g. 1, Vilnius, Lietuva arba nuotoliniu būdu. Susipažinimas su elektroninėmis priemonėmis gautais pasiūlymais prilyginamas vokų atplėšimui. Vokai su pasiūlymais bus atplėšiami Komisijos posėdyje **30 min. po CVP IS nurodytos pasiūlymų pateikimo termino pabaigos** (Lietuvos Respublikos laiku).
   2. Tiekėjai nedalyvauja Komisijos posėdžiuose, kuriuose susipažįstama su elektroninėmis priemonėmis pateiktais pasiūlymais.
4. **TIEKĖJŲ KVALIFIKACIJOS TIKRINIMAS IR PASIŪLYMŲ NAGRINĖJIMAS**
   1. Komisija tikrina EBVPD pateiktą informaciją ir priima sprendimą dėl kiekvieno pasiūlymą pateikusio kandidato ar dalyvio atitikties reikalavimams ir kiekvienam iš jų ne vėliau kaip per 3 darbo dienas raštu praneša apie šio patikrinimo rezultatus. Teisę dalyvauti tolesnėse pirkimo procedūrose turi tik tie tiekėjai, kurie atitinka pirkimo dokumentuose keliamus reikalavimus, išskyrus atvejus, kai Perkantysis subjektas pasinaudoja galimybe pirmiausia vertinti tiekėjo pateiktą pasiūlymą, o vėliau tikrinti jo kvalifikaciją.
   2. Jeigu kandidatas ar dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, Komisija gali nepažeisdamalygiateisiškumo ir skaidrumo principų prašyti tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Tikslinami, papildomi, paaiškinami ir pateikiami nauji gali būti tik dokumentai ar duomenys dėl tiekėjo pašalinimo pagrindų nebuvimo ir atitikties kvalifikacijos reikalavimams, tiekėjo įgaliojimas asmeniui pasirašyti paraišką ar pasiūlymą, jungtinės veiklos sutartis, pasiūlymo galiojimo užtikrinimą patvirtinantis dokumentas ir dokumentai, nesusiję su pirkimo objektu, jo techninėmis charakteristikomis, sutarties vykdymo sąlygomis ar pasiūlymo kaina.
   3. Komisija gali prašyti dalyvių patikslinti, papildyti arba paaiškinti savo pasiūlymus, tačiau ji negali prašyti, siūlyti arba leisti pakeisti pasiūlymo, pateikto konkurso metu, esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus. Iškilus klausimams dėl pasiūlymų turinio ir Komisijai CVP IS susirašinėjimo priemonėmis paprašius, tiekėjai privalo per Komisijos nurodytą terminą pateikti CVP IS susirašinėjimo priemonėmis papildomus paaiškinimus, nekeisdami pasiūlymo esmės.
   4. Komisija, pasiūlymų vertinimo metu radusi pasiūlyme nurodytos kainos apskaičiavimo klaidų, privalo paprašyti dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos. Taisydamas pasiūlyme nurodytas aritmetines klaidas, dalyvis gali taisyti kainos sudedamąsias dalis, tačiau neturi teisės atsisakyti kainos ar sąnaudų sudedamųjų dalių arba papildyti kainą ar sąnaudas naujomis dalimis.
   5. Komisija privalo tiekėjo CVP IS susirašinėjimo priemonėmis paprašyti, kad per Komisijos nurodytą terminą, tiekėjas pagrįstų pasiūlyme nurodytą prekių, paslaugų, darbų ar jų sudedamųjų dalių kainą, jeigu ji atrodo neįprastai maža. Pasiūlyme nurodyta prekių, paslaugų ar darbų kaina visais atvejais turi būti laikomos neįprastai maža, jeigu ji yra 30 ir daugiau procentų mažesnės už visų tiekėjų, kurių pasiūlymai neatmesti dėl kitų priežasčiųir kurių pasiūlyta kaina neviršija pirkimui skirtų lėšų, nustatytų ir užfiksuotų Perkančiojo subjekto rengiamuose dokumentuose prieš pradedant pirkimo procedūrą, pasiūlytų kainų aritmetinį vidurkį.
   6. Komisija tikrina ar pasiūlyta kaina nėra per didelė ir Perkančiajam subjektui nepriimtina. Laikoma, kad pasiūlyta kaina yra per didelė ir nepriimtina, jeigu ji viršija Perkančiojo subjekto pirkimui skirtas lėšas, nustatytas ir užfiksuotas Perkančiojo subjekto rengiamuose dokumentuose prieš pradedant pirkimo procedūrą. Jeigu ekonomiškai naudingiausiame pasiūlyme nurodyta kaina yra per didelė ir nepriimtina, ir Perkantysis subjektas pirkimo dokumentuose nėra nurodęs pirkimui skirtų lėšų sumos, kiti pasiūlymų eilėje esantys pasiūlymai laimėjusiais negali būti nustatyti.
   7. Atlikdama pirkimą atviro konkurso būdu, komisija gali nesilaikyti pirkimo procedūrų eiliškumo ir pirmiausia vertinti dalyvių pateiktus pasiūlymus, o įvertinusi pasiūlymus patikrinti, ar nėra ekonomiškai naudingiausią pasiūlymą pateikusio dalyvio pašalinimo pagrindų, ar šio dalyvio kvalifikacija atitinka nustatytus reikalavimus ir, jeigu taikytina, ar tiekėjas laikosi kokybės vadybos sistemos ir (arba) aplinkos apsaugos vadybos sistemos standartų.
   8. Komisija, vadovaudamasi Pirkimų įstatymo 58, 59, 60 straipsnių nuostatomis, nustato ekonomiškai naudingiausią pasiūlymą, jeigu tenkinamos visos šios sąlygos:
      1. pasiūlymas atitinka skelbime apie pirkimą ir dokumentuose nustatytus reikalavimus, sąlygas ir kriterijus.
      2. pasiūlymą pateikęs tiekėjas nėra pašalintas vadovaujantis Pirkimų įstatymo 59 str. 1 dalimi;
      3. pasiūlymą pateikęs tiekėjas atitinka pirkimo dokumentuose nustatytus kvalifikacijos reikalavimus pagal Pirkimų įstatymo 59 straipsnio 1 dalį;
      4. pasiūlymą pateikęs tiekėjas per Komisijos nustatytą terminą patikslino, papildė, paaiškino informaciją, kaip nurodyta Pirkimų įstatymo 58 straipsnio 5 dalyje;
      5. pasiūlyta kaina nėra per didelė ir Perkančiajam subjektui nepriimtina;
      6. nėra Pirkimų įstatymo 66 straipsnio 3 dalyje nustatytų aplinkybių;
      7. nėra Pirkimų įstatymo 58 straipsnio 41 dalyje nustatytų aplinkybių.
   9. Komisija gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis Pirkimų įstatymo reikalavimais, pasiūlymas turi būti atmestas.
   10. Komisija gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka Pirkimų įstatymo nurodytų aplinkos apsaugos, socialinės ir darbo teisės įpareigojimų.
5. **PASIŪLYMŲ ATMETIMO PRIEŽASTYS**
   1. Komisija atmeta pasiūlymą, jeigu:

12.1.1. tiekėjas pasiūlymą ar jo dalį pateikė ne CVP IS priemonėmis;

12.1.2. pasiūlymą pateikęs tiekėjas turi būti pašalinamas iš pirkimo procedūros pagal pirkimo dokumentų 3.3. punktą arba Perkančiojo subjekto prašymu nepateikė ar nepatikslino pateiktų netikslių ar neišsamių duomenų apie pašalinimo pagrindų nebuvimą CVP IS priemonėmis;

12.1.3. pasiūlymą pateikęs tiekėjas neatitinka pirkimo dokumentuose nustatytų minimalių kvalifikacijos reikalavimų, arba Perkančiojo subjekto prašymu nepateikė ar nepatikslino pateiktų netikslių ar neišsamių duomenų apie atitikimą CVP IS priemonėmis;

* + 1. pasiūlymas neatitinka pirkimo dokumentuose nustatytų reikalavimų;
    2. visų dalyvių, kurių pasiūlymai neatmesti dėl kitų priežasčių, buvo pasiūlytos per didelės, Perkančiajam subjektui nepriimtinos kainos;

12.1.6. dalyvis per Perkančiojo subjekto nurodytą terminą neištaiso aritmetinių klaidų ir (ar) nepaaiškina pasiūlymo. Šiuo atveju jo pasiūlymas atmetamas kaip neatitinkantis pirkimo dokumentuose nustatytų reikalavimų;

12.1.7. pateiktame pasiūlyme nurodyta kaina yra neįprastai maža ir dalyvis, Perkančiojo subjekto prašymu, nepateikia tinkamų kainos pagrįstumo įrodymų;

12.1.8. tiekėjas, apie nustatytų reikalavimų atitikimą, yra pateikęs melagingą informaciją, kurią Perkantysis subjektas gali įrodyti bet kokiomis teisėtomis priemonėmis;

12.1.9. jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis;

12.1.10. tiekėjas pateikė netikslius, neišsamius pirkimo dokumentuose nuodytus kartu su pasiūlymu teikiamus dokumentus: tiekėjo įgaliojimą asmeniui pasirašyti pasiūlymą, jungtinės veiklos sutartį, pasiūlymo galiojimo užtikrinimą patvirtinantį dokumentą (jei reikalaujamas) ar jų nepateikė ir Perkančiojo subjekto prašymu jų nepateikė per Perkančiojo subjekto nurodytą terminą.

12.1.11. jeigu egzistuoja 2022 m. balandžio 8 d. Tarybos reglamento (ES) 2022/576, kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje (toliau – Reglamentas) 5k str. 1 d. nurodytos aplinkybės ir nėra taikoma Reglamento 5k str. 2 d. nustatyta išimtis;

12.1.12. jeigu egzistuoja Pirkimų įstatymo 58 straipsnio 41 dalyje nustatytos aplinkybės.

12.2. Kitais teisės aktuose numatytais atvejais.

12.3. Apie pasiūlymo atmetimą ir tokio atmetimo priežastis tiekėjas ne vėliau kaip per 5 darbo dienas informuojamas raštu CVP IS priemonėmis.

1. **PASIŪLYMŲ VERTINIMAS**
   1. Pasiūlymuose nurodytos kainos bus vertinamos eurais be PVM.
   2. Perkančiojo subjekto neatmesti pasiūlymai vertinami pagal kainos kriterijų.
2. **SPRENDIMAS DĖL PIRKIMO SUTARTIES SUDARYMO**
   1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę ir laimėjusį pasiūlymą bei priima sprendimą sudaryti pirkimo sutartį. Pasiūlymai šioje eilėje surašomi kainos didėjimo tvarka. Pasiūlymų eilė nenustatoma, jei buvo gautas tik vienas pasiūlymas.
   2. Suinteresuotiems dalyviams nedelsiant pranešama apie priimtą sprendimą sudaryti pirkimo sutartį ir nurodoma nustatyta pasiūlymų eilė, laimėjęs pasiūlymas, tikslus pirkimo sutarties sudarymo terminas.
   3. Pirkimo sutartis sudaroma nedelsiant, bet ne anksčiau negu pasibaigė Pirkimų įstatyme nustatytas pirkimo sutarties atidėjimo terminas, t.y. 5 (penkios) darbo dienos.
   4. Perkantysis subjektas sudaryti pirkimo sutartį siūlo tam dalyviui, kurio pasiūlymas pripažintas laimėjusiu. Dalyvis sudaryti pirkimo sutartį kviečiamas raštu. Konkursą laimėjęs dalyvis privalo pasirašyti pirkimo sutartį per Perkančiojo subjekto nurodytą terminą.
   5. Sudarant pirkimo sutartį, joje negali būti keičiama laimėjusio tiekėjo pasiūlymo kaina ir pirkimo dokumentuose bei pasiūlyme nustatytos pirkimo sąlygos.
   6. Jeigu tiekėjas, kuriam buvo pasiūlyta sudaryti pirkimo sutartį, pranešimu raštu (paštu, faksu ar per kurjerį) ar CVP IS susirašinėjimo priemonėmis atsisako ją sudaryti, arba iki Perkančiojo subjekto nurodyto laiko nepasirašo pirkimo sutarties, arba atsisako sudaryti pirkimo sutartį pirkimo dokumentuose nustatytomis sąlygomis laikoma, kad jis atsisakė sudaryti pirkimo sutartį. Tuo atveju Perkantysis subjektas siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį.
3. **GINČŲ NAGRINĖJIMO TVARKA**
   1. Ginčai tarp Perkančiojo subjekto ir tiekėjų nagrinėjami Pirkimų įstatymo VII skyriuje nustatyta tvarka.
4. **INFORMAVIMAS APIE PIRKIMO PROCEDŪROS REZULTATUS**
   1. Perkantysis subjektas, gavęs dalyvio CVP IS susirašinėjimo priemonėmispateiktą prašymą, turi nedelsdamas, ne vėliau kaip per 15 dienų nuo prašymo gavimo dienos, nurodyti:
      1. dalyviui, kurio pasiūlymas nebuvo atmestas, – laimėjusio pasiūlymo charakteristikas, dėl kurių šis pasiūlymas buvo pripažintas geriausiu, taip pat šį pasiūlymą pateikusio dalyvio pavadinimą;
      2. dalyviui, kurio pasiūlymas buvo atmestas, pasiūlymo atmetimo priežastis.
5. **PIRKIMO SUTARTIES SĄLYGOS**
   1. Pirkimo sutartis negali būti sudaroma tol, kol nesibaigė Pirkimų įstatyme nustatyti tiekėjų pretenzijų pateikimo ir ieškinio pareiškimo terminai, išskyrus atvejus, kai pasiūlymą pateikia tik vienas tiekėjas.
   2. Pirkimo sutartį siūloma sudaryti su tuo tiekėju, kurio pasiūlymas pagal pirkimo dokumentus bei Pirkimų įstatymo nustatyta tvarka pripažintas laimėjusiu pagal pirkimo dokumentuose pateiktas pirkimo-pardavimo sutarties esmines sąlygas (projektą) (Sąlygų priedas Nr.3).
   3. Sudarant pirkimo sutartį, joje negali būti keičiama laimėjusio tiekėjo pasiūlymo kaina ir pirkimo dokumentuose nustatytos pirkimo sąlygos.
6. **BAIGIAMOSIOS NUOSTATOS**
   1. Šio pirkimo dokumentuose neaprašytos pirkimo procedūros vykdomos vadovaujantis Pirkimų įstatymo ir jo įgyvendinamųjų teisės aktų nuostatomis.
   2. Perkančiojo subjekto atstovai, įgalioti palaikyti tiesioginį ryšį su tiekėjais ir gauti iš jų (ne tarpininkų) pranešimus, susijusius su pirkimų procedūromis:
      1. viešųjų pirkimų procedūrų klausimais – \_\_\_\_\_\_\_\_\_\_\_\_\_\_\_\_ .
      2. techniniais klausimais - \_\_\_\_\_\_\_\_\_\_\_\_\_\_\_\_\_\_\_.